|  |  |  |  |  |  |
| --- | --- | --- | --- | --- | --- |
| OTSUS | | | | EELNÕU | |
| Kadrina | | 20. märts 2024 nr | | |
|  | |  | | | |

Kinnisasja võõrandamine enampakkumise korras

Kadrina vallavalitsus teeb ettepaneku Vohnja külas asuva hoonestatud Katlamaja kinnistu registriosa number 23941250 katastritunnusega 27202:001:0502 sihtotstarve 100% tootmismaa, pindalaga 4671 m2 võõrandamiseks avaliku enampakkumise korras..

Kinnistu müügi alghinna määramiseks küsiti arvamust Osaühingult KINNISVARABÜROO UUS MAA. Kinnisvaraekspert Triinu Heinluht oli seisukohal, et tegemist on suhteliselt väheväärtusliku kinnistuga ja kinnistule on raske alghinda määrata lähtudes analoogsetest müügitehingutest. Vallavalitsus teeb ettepaneku määrata kinnistu müügi alghinnaks 4671 eurot s.o 1 euro ruutmeeter. Kinnistu tegeliku väärtuse selgitab enampakkumise tulemus.

Kadrina Vallavolikogu 30. mai 2012. aasta määrusega nr 50 kehtestatud Kadrina vallavara valitsemise korra § 24 lõike 2 punkti 1 kohaselt on õigus võõrandada vallavara, kui see ei ole avalikuks ja valitsemise otstarbeks vajalik ning sama paragrahvi lõige 3 sätestab vallavara võõrandamise enampakkumise korras. Vallavalitsus soovib enampakkumise läbi viia elektroonilises keskkonnas pidades seda antud juhul kõige sobivamaks.

Eeltoodust tulenevalt ja aluseks võttes Kadrina Vallavolikogu 30. mai 2012. aasta määrusega nr 50 kehtestatud Kadrina vallavara valitsemise korra § 24 lõike 2 punkti 1, § 25 lõike 1, § 26 lõike 3, § 28 lõike 1 punkti 2, § 31 lõiked 1 ja 10 Kadrina Vallavolikogu

o t s u s t a b:

1. Võõrandada avalikul enampakkumisel Vohnja külas asuv hoonestatud Katlamaja kinnistu registriosa number 23941250 katastritunnusega 27202:001:0502 sihtotstarve 100% tootmismaa, pindalaga 4671 m2.

1.1. Kinnitada enampakkumise alghinnaks 4671 eurot.

1.2. Anda enampakkumise läbiviimise õigus Varakeskus Osaühingule registrikood 16213057.

1.3. Vallavalitsusel korraldada kinnistu võõrandamine hiljemalt 30. aprill 2024. a.

2. Kinnistu müügi- ja asjaõiguslepingu sõlmimisega seotud kulud kannab ostja.

3. Enampakkumise tulemuste kinnitamata jätmisel, nurjunuks tunnistamisel või lepingu mittesõlmimisel on vallavalitsusel õigus viia läbi uus enampakkumine ja käesolevas otsuses nimetatud vara alghinda muuta ja määrata enampakkumise uus alghind.

4. Otsus jõustub teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud tema vabadusi, võib esitada vaide Kadrina Volikogule Kadrina Vallavalitsuse kaudu asukohaga Rakvere tee 14, Kadrina 30 päeva jooksul, kui seadus ei sätesta teisiti, arvates päevast, millal isik vaidlustatavast haldusaktist või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega Tartu Halduskohtu Jõhvi kohtumajja (Kooli 2, Jõhvi 41598)

|  |  |
| --- | --- |
|  | |
| (allkirjastatud digitaalselt) |  |
| Madis Viise |  |
| vallavolikogu esimees |  |
|  |  |